open-index/open-wikipedia-markdown huggingface dataset:
Jedward

**Džonas ir Edvardas Graimai** (*John* ir *Edward Grimes*; g. 1991 m. spalio 16 d., Dubline, Airijoje, žinomi kaip **Jedward**) – Airijos dainininkų duetas.

Jedward išleido tris albumus – „Planet Jedward“, „Victory“ ir „Young Love“. „Planet Jedward“ ir „Victory“ tapo dvigubai platininiu Airijoje. Jie išleido devynis singlus, įskaitant „Under Pressure (Ice Ice Baby)“, „Lipstick“ – daina, su kuria jie atstovavo Airijai 2011 m. Eurovizijos dainų konkurse, ir „Waterline“, su kuria jie atstovauja Airijai 2012 m. Eurovizijos dainų konkurse.

### Eurovizijos dainų konkursas 2011
Jedward buvo vieni iš penkių atlikėjų atstovauti Airijai 2011 m. Eurovizijos dainų konkurse, Vokietijoje su daina „Lipstick“. 2011 m. vasario 11 d. jie laimėjo nacionalinę atranką. Gegužės 12 d. Jedward šią dainą atliko antrajame konkurso pusfinalyje, kuris vyko Diuseldorfe. Jie užėmė 8-ą vietą su 119 taškais. Šis Airijos rezultatas yra geriausias nuo 2000 metų. Jie taip pat laimėjo Marcel Bezençon meno apdovanojimą už kurį balsavo 43 renginio komentatoriai.

### Eurovizijos dainų konkursas 2012
2011 m. spalį Jedward sakė, kad jie vėl atstovaus Airijai 2012 m. Eurovizijos dainų konkurse, kuris vyks Baku, Azerbaidžane.

Vasario 24 d. Jedward laimėjo nacionalinę atranką *Eurosong*. Jie yra pirmieji atlikėjai, kurie atstovavo Airijai Eurovizijos dainų konkurse dvejus metus iš eilės.

Gegužės 22 d. jie dainą atliko pirmajame konkurso pusfinalyje Crystal Hall arenoje, Baku, Azerbaidžane ir užėmė šeštą vietą su 92 taškais ir sėkmingai pateko į finalą. Gegužės 26 d. jie dainavo finale ir užėmė 19 vietą su 46 taškais.

## Diskografija

### Albumai
* *Planet Jedward* (2010 m.)
* *Victory* (2011 m.)
* *Young Love* (2012 m.)

## Nuorodos

* Oficiali svetainė

|-
Stojanas Jankulovas

**Stojanas Jankulovas** (; g. 1966 m. rugsėjo 10 d.), dar žinomas **Stundji** slapyvardžiu (*Стунджи*) – vienas populiariausių ir garsiausių Bulgarijos būgnininkų. Jankulovas kartu su Elica Todorova atstovavo Bulgarijai 2007 m. „Eurovizijoje“ Helsinkyje, ir 2013 m. „Eurovizijoje“ Malmėje.

## Eurovizija

2007 m. vasario 25 d. Stojanas ir Elica atliko dainą „Water“ ir laimėjo Bulgarijos nacionalinės televizijos viešąjį konkursą bei buvo išrinkti atstovauti Bulgarijai 2007 m. „Eurovizijoje“.

Jankulovas ir Todorova vėl atstovavo Bulgarijai 2013 m. „Eurovizijoje“, vykusioje Malmėje. Duetas atliko dainą „Samo shampioni“ per antrąjį konkurso pusfinalį, bet į finalą jiems patekti nepavyko.

## Nuorodos

* Oficiali svetainė

|-
2013–2014 m. UEFA čempionų lyga

**UEFA čempionų lyga 2013–2014 m.** – 22-asis UEFA čempionų lygos turnyras (59-asis skaičiuojant nuo UEFA čempionų taurės), prasidėjęs 2013 m. birželį ir pasibaigęs 2014 m. gegužės 24 d. finalo varžybomis Lisabonos Estádio da Luz stadione. Turnyre dalyvavo 76 komandos.

10 kartą klubo istorijoje turnyro nugalėtojais tapo Madrido Real futbolininkai, finale po pratęsimo 4-1 įveikę Atlético Madrid komandą.

## Pirmasis atrankos etapas (1/256 finalo)

|}

## Antrasis atrankos etapas (1/128 finalo)

|}

## Trečiasis atrankos etapas (1/64 finalo)

Čempionų kovos:

|}

Ne čempionų kovos:

|}

## Ketvirtasis atrankos etapas (1/32 finalo)

Čempionų kovos:

|}

Ne čempionų kovos:

|}

## Grupių etapas (šešioliktfinalis)
Pirmas dvi vietas grupėse užėmusios komandos pateko į turnyro 1/8 finalą. Trečiąją vietas užėmusios komandos žais UEFA Europos lygos 1/16 finale.

### A grupė

### B grupė

### C grupė

### D grupė

### E grupė

### F grupė

### G grupė

### H grupė

## Aštuntfinalis

|}

## Ketvirtfinalis

|}

## Pusfinalis
2014 m. balandžio 11 d. įvyko pusfinalio ir finalo „šeimininko“ burtų traukimo ceremonija. Pirmos rungtynės buvo žaidžiamos balandžio 22-23 d., antrosios – 29-30 d.

|}

## Finalas

Finalas vyko gegužės 24 d. Luz stadione Lisabonoje. Buvęs Portugalijos futbolininkas Luís Figo buvo pasirinktas kaip šio finalo ambasadorius. Pirmą kartą turnyro istorijoje finale susitiko komandos iš to paties miesto – finale žaidė Madrido ekipos Real Madrid ir C. Atlético de Madrid.

## Išnašos

## Nuorodos
* UEFA informacija
* RSSSF duomenys
*
Užląstelinis skystis

**Užląstelinis skystis** – kūno skystis, esantis ne ląstelės viduje (kaip yra viduląstelinis skystis), o išorėje (už jos ribų).

Kai kuriuose gyvūnuose, įkaitant ir žinduolius, užląstelinis skystis gali būti dalijamas į du pagrindinius poskyrius – audinių skystis ir kraujo plazma. Užląstelinis skystis taip pat apima ir transląstelinį skystį, kuris sudaro tik 2,5 %.

Žmogaus organizme normali gliukozės koncentracija (~ 5 mM) užląsteliniame skystyje yra palaikoma homeostazės.

## Funkcija

Užląstelinis skystis, kartu su viduląsteliniu skysčiu, padeda vandeniui ir elektrolitams judėti po kūną. Tam, kad būtų palaikyta osmotinė pusiausvyra, žinduolių kūno užląstelinio skysčio skyriai turi būti pajėgūs išskirti arba sugerti vandenį iš aplinkos.

## Sudėtis

Pagrindiniai katijonai:
* Natris (Na+ = 136–145 mEq/L)
* Kalis (K+ = 3,5-5,5 mEq/L)
* Kalcis (Ca2+ = 8,4-10,5 mEq/L)

Pagrindiniai anijonai:
* Chloras (Cl- = 99-109 mEq/L)
* Vandenilio karbonatas (HCO3- 22-26 mM)

Skurdus baltymų, lyginant su viduląsteliniu skysčiu.

Joninė sandara:
* Na+ 150 (mM)
* K+ 5 (mM)
* Cl- 110 (mM)
* Ca2+ 1,2 (mM)

## Vieta
Užląstelinis skystis yra randamas kraujyje, limfoje, kūno ertmėse, padengtose serozinėmis (drėgmę išskiriančiomis) membranomis, smegenų ir stuburo smegenų ertmėse ir kanaluose bei raumenų ir kituose kūnų audiniuose.

## Šaltiniai
Eric McCormack

**Eric James McCormack** (g. 1963 m. balandžio 18 d. Toronte, Ontarijuje, Kanadoje) – kanadiečių/amerikiečių aktorius, scenaristas, muzikantas, prodiuseris. Geriausiai žinomas iš serialo „Will & Grace“.

Gimė ir užaugo Toronte, Kanadoje. Vėliau persikėlė gyventi į Los Andželą, pradėjo aktoriaus karjerą, vaidino daugiausiai nežymius vaidmenis. Kaip kino aktorius debiutavo mokslinės fantastikos filme „The Lost World“ (1992). Yra atlikęs daug antraeilių vaidmenų įvairiuose televizijos serialuose, įskaitant „Top Cops“, „Street Justice“, „Lonesome Dove: The Series“, „Townies“ ir „Ally McBeal“.

Vėliau gavo vaidmenį NBC televizijos situacijų komedijoje „Will & Grace“, kuris padėjo jam išgarsėti visame pasaulyje. McCormack atliko homoseksualaus teisininko Vilo Trumano vaidmenį. Aktoriaus vaidyba tarp kritikų buvo teigiamai įvertinta, McCormack buvo nominuotas prestižiniam „Emmy“ apdovanojimui keturis kartus (laimėjo 2001 m.), taip pat penkis kartus „Auksiniam gaubliui“, keturis kartus „Satelitte“ ir penkis kartus Ekrano aktorių gildijos apdovanojimui (pastarąjį laimėjo 2001 m.).

Po serialo pabaigos 2006 m. aktorius atliko pagrindinį vaidmenį seriale „Trust Me“ (2009), tačiau jis buvo nutrauktas po pirmo sezono. 2012 m. McCormack pradėjo vaidinti seriale „Perception“.
Amaury Vassili

**Amoris Vasilis** (; g. 1989 m. birželio 8 d. Ruane, Aukštutinė Normandija) – prancūzų dainininkas ir profesionalus tenoras. Jo debiutinis albumas „Vincerò“ 2009 metais tapo dvigubai platininiu Prancūzijoje.

## Eurovizijos dainų konkursas 2011

2011 m. sausio 27 d. buvo paskelbta, kad Vasilis bus Prancūzijos atstovas 2011 m. Eurovizijoje, kuri vyks Diuseldorfe, Vokietijoje. Daina buvo „Sognu“ ir buvo atliekama korsikiečių kalba.

Amoris finale užėmė 15 vietą su 82 taškais.

## Diskografija

### Albumai
* 2009 – *Vincerò*
* 2010 – *Canterò*
* 2012 – *Una parte di me*

### Singlai
* 2009 – „Lucente Stella“
* 2009 – „Mi Fa Morire Cantando“
* 2011 – „Sognu“
* 2012 – „Una parte di me“

## Nuorodos
* Oficiali svetainė

|-
2013–2014 m. UEFA Europos lyga

**[[UEFA Europos lyga]] 2013–2014 m.** – 5-asis UEFA Europos lygos taurės turnyras (56-asis įskaitant UEFA ir Mugių taurę). Prasidėjęs 2013 m. liepos 2 d. ir pasibaigęs 2014 m. gegužės 14 d. Turnyro finalas vyko Juventus stadione Turine. Turnyro čempionais tapo Sevilla futbolininkai iš Ispanijos.

## Pirmasis atrankos etapas (1/512 finalo)

|}

## Antrasis atrankos etapas (1/256 finalo)

|}

## Trečiasis atrankos etapas (1/128 finalo)

|}

## Ketvirtasis atrankos etapas (1/64 finalo)

|}

## Šešioliktfinalis

|}

## Aštuntfinalis

|}

## Ketvirtfinalis

|}

## Pusfinalis
Pusfinalio ir finalo burtai įvyko balandžio 11 d. Pirmosios pusfinalio rungtynės vyko balandžio 24 d., antrosios – gegužės 1 d.

|}

## Finalas

Finalas buvo žaidžiamas Turine, Juventus stadione gegužės 14 d.

## Išnašos

## Nuorodos
* UEFA informacija
* RSSSF duomenys
*
Nakaumis

**Nakaumis** () – sūroko vandens ežeras Japonijoje. Išsidėstęs tarp Totorio ir Šimanės prefektūrų. Iš šiaurės ežerą supa Šimanės pusiasalis, iš rytų – Jumigahamos pusiasalis. Nakaumis yra 5-as pagal plotą ežeras šalyje. Jo ilgis siekia 63,49 km, plotis – 22,8 km.

Ežeras sujungia Šindžio ežerą su Vidine Japonijos jūra ir yra apsuptas Macujės, Jasugio, Jonago ir Sakaiminato savivaldybių.

Ežere yra dvi didelės salos, Daikonas ( 'ridiko sala') ir Ešima ( 'upės sala'). Virš ežero nutiesta keletas tiltų, sujungiančių abu ežero krantus.

Nakaumio ežero vanduo sūrokas dėl to, kad jį su Vidine Japonijos jūra jungia trumpas Sakajaus kanalas bei todėl, kad jis telkšo jūros lygyje, tad bangos nukreipia upių tėkmę link Šindžio ežero.

Nakaumis išvertus pažodžiui reiškia „vidinė jūra“. Taip jis greičiausiai pavadintas dėl druskingo vandens ir todėl, kad yra šalia jūros.

## Išnašos
Centrifuga

**Centrifuga** – laboratorijose naudojamas įrenginys, kuris suka objektą apie nejudamą ašį. Centrifuga veikia naudojant sedimentacijos principą, kai įcentrinis pagreitis tankesnes medžiagas atskiria išilgai spindulio.

## Teorija

Judant apskritimu pagreitis yra lygus spindulio \textstyle r  ir kampinio greičio \omega kvadrato sandaugai. Kai pagreitis išreiškimas per „*g*“ vienetus, tai gaunama „santykinė išcentrinė jėga“, žymima (RCF – ):

:  \text{RCF} =  \frac{r \omega^2}{g}

kur
: \textstyle g  – laisvojo kritimo pagreitis
: \textstyle r  – sukimosi spindulys
: \omega – kampinis greitis (rad/s)

Šis sąryšis dar gali būti užrašomas taip:

:  \text{RCF} = 1.11824396\, \times 10^{-5}\, r_\text{cm} \, N_\text{RPM}^2

kur
: \textstyle r_\text{cm}  – sukimosi spindulys, matuojamas centimetrais (cm)
: \textstyle N_\text{RPM}  – sukimosi greitis, matuojamas sūkiais per minutę (RPM).

## Panaudojimas

### Suspensijų atskyrimas

Paprastos centrifugos yra naudojamos chemijoje, biologijoje ir biochemijoje, izoliuojant ir atskiriant suspensijas. Jos skiriasi greičiu ir talpa, sudarytos iš rotoriaus, kuris turi du, keturis, šešis arba daugiau šulinėlių, į kuriuos galima įdėti bandinius,

### Izotopų atskyrimas

Dujų centrifugos yra naudojamos urano praturtinime. Sunkesnis urano izotopas uranas-238 urano heksafluorido dujose koncentruojasi prie centrifugos sienelės, kai ši sukasi, tuo metu norimas uranas-235 išskiriamas ir koncentruojamas su kastuvėliu (), esančiu centrifugoje. Reikia daugybės tūkstančių centrifugavimų praturtinti uraną, kad jis galėtų būti naudojamas branduoliniame reaktoriuje (apie 3.5 % praturtinimo) ir dar daugiau praturtinti naudojant branduoliniuose ginkluose (apie 90 %).

### Aeronautika ir astronautika

**Žmogaus centrifugos** yra išimtinai didelės centrifugos, kurios išmėgina pilotų ir astronautų reakcijas ir ištvermę esant pagreičiams didesniems negu Žemėje.

### Komerciniai pritaikymai

* Autonominės centrifugos džiovinti drabužius.
* Centrifugos atskirti grietinėlę (pašalinti riebalus) nuo pieno.
Simona Limontaitė

**Simona Limontaitė** (g. 1987 m. rugpjūčio 22 d. Telšiuose) – Lietuvos šachmatininkė, moterų tarptautinė meistrė (WIM).

## Biografija
 
Pirmasis treneris buvo Vytautas Gembutas. 2006 m. pradėjo mokytis Vilniaus Gedimino technikos universitete, tais metais šachmatininkės naujuoju treneriu tapo Vaidas Sakalauskas. 2005 m. tapo Lietuvos moterų šachmatų čempionato nugalėtoja. Iki 2006 m. žaidė už Telšių šachmatų klubą, vėliau *Vilniaus Fortą*. 2008 m. jai  suteiktas Moterų tarptautinės meistrės titulas.

## Pasiekimai
* Žaidė Lietuvos rinktinės sudėtyje Moterų šachmatų olimpiadose (2008, 2010 m.) 
* 2009 m. – Lietuvos moterų šachmatų čempionatas – 3 vieta
* 2005 m. – Lietuvos moterų šachmatų čempionatas – 1 vieta
* 2003 m. – Lietuvos moterų šachmatų čempionatas – 3 vieta
* Dalyvaudama Lietuvos žaibo šachmatų moterų čempionatuose ji: 2004; 2006; 2007; 2017; 2019 m. - laimėjo aukso, 2008 m. - sidabro, 2010; 2016 m. - bronzos medalius.
* Sėkmingai žaidė ir Lietuvos greitųjų šachmatų moterų čempionatuose:  2007; 2016 m. -  laimėjo aukso,  2006; 2008 m. - sidabro, 2010 m.  - bronzos medalius.

## Šaltiniai

## Nuorodos
* Sužaistų partijų statistika (ang.);
* FIDE Chess Profile (ang.);
Labynkyras

**Labynkyras** (, ) – ežeras Rusijoje, Sibire, rytų Jakutijoje, Oimiakono uluse, 105 km į pietus nuo Tomtoro. Telkšo 1020 m aukštyje virš jūros lygio, Sordono plynaukštėje, Indigirkos aukštupio baseine. Išsidriekęs iš šiaurės į pietus 14,3 km, plotis iki 4,14 km. Vidutinis ežero gylis 52,6 m, tačiau dugne yra lovys, kurio gylis siekia ~75-80 m. Vandens skaidrumas iki 10 m. Vanduo šaltas, karščiausiomis vasaros dienomis neviršija 9 °C. Krantai šiaurėje akmenuoti, žvirgždingi, centre – skardingi, pietuose – lėkšti.

Ežere yra 3 salos, didžiausios jų skersmuo 30 m. Prateka Labynkyro upė (Chastacho intakas).

Pasak vietinių jakutų pasakojimų, ežere (ar gretimame Voroto ežere) gyvena Labynkyro siaubūnas. Šią legendą išgarsino 1953 m. prie Labynykaro lankęsis geologas V. Tverdochlebovas, aprašęs padarą. Ežerą tyrė kelios tyrėjų ekspedicijos, bet nerado jokių neįprastų gyvūnų.
Šindžis (ežeras)

**Šindžis** () – ežeras Japonijoje, šiaurės rytų Šimanės prefektūroje. Tai 7-as pagal plotą ežeras šalyje. Jo ilgis siekia 16 km, plotis – 8,5 km. Iš šiaurės ežerą supa Šimanės pusiasalis, o iš vakarų ir rytų atitinkamai Idzumo ir Macujės lygumos. 7652 ha šlapynių yra Ramsaro konvencijos saugomas objektas.

Šindžio ežerą su Vidine Japonijos jūra jungia Nakaumio lagūna, tad jo vanduo šiek tiek sūrus. Ežere gausu žuvų, kaip kad unguriai ir ešeriai, o žymiausia ežero gėrybė, tai delikatesu laikomi Šindžimi moliuskai (*Corbicula japonica*). Jie gaudomi įrankiu, pagamintu pririšus krepšį prie grėblio ir vadinamu *joren*. Ežere užsiimama žūkle, jo apylinkėse vystomas karštųjų versmių turizmas.

## Šaltiniai
Olenioko ulusas

**Olenioko ulusas** (, ) arba ***Olenioko evenkų nacionalinis rajonas*** (*Оленёкский эвенкийский национальный район*) – ulusas šiaurės vakarų Jakutijoje. Administracinis centras – Oleniokas.

## Geografija

Ulusas yra Krasnojarsko krašto pasienyje, už poliarinio rato. Paviršius kalnuotas, plyti Vidurio Sibiro plokščiakalnis. Šiaurėje siekia Šiaurės Sibiro žemumą. Svarbiausios upės yra Oleniokas ir Anabaras (su intakais: Arga Sala, Buru, Siligiru, Birekte, Buolkalachu, Mažąja Kuonamka).

Vidutinė sausio mėnesio temperatūra yra -36–40 °C, liepos mėnesio +12–14 °C.

## Gyventojai

Tautinė sudėtis (2002 m.):
* evenkai – 63 %
* jakutai – 30 %
* rusai – 4 %
* kiti – 3 %

## Gyvenvietės

Pagrindinės uluso gyvenvietės:
* Oleniokas
* Žilinda
* Ejikas
* Charialachas

## Nuorodos
* Uluso žemėlapis
Arga Sala

**Arga Sala** (, ) – upė Rusijoje, Krasnojarsko krašte (Evenkų rajone) ir Jakutijoje (Olenioko uluse); Olenioko kairysis intakas. Prasideda susiliejus Kairiajai ir Dešiniajai Arga Salos upėms. Teka į rytus Vidurio Sibiro plokščiakalniu, lygiagrečiai su Olenioku. Vaga slenkstėta, kerta trapus. Įteka į Olenioką 1528 km nuo jo žiočių, į rytus nuo Olenioko gyvenvietės.

Didžiausi intakai: Kukusunda, Kiujonelekenas, Kjungedė (kairieji).

Laikosi užšalusi nuo spalio iki gegužės. Pakrantės negyvenamos.

## Šaltiniai
Oleniokas (gyvenvietė)

**Oleniokas** (, ) – gyvenvietė Rusijoje, šiaurės vakarų Jakutijoje, Olenioko upės pakrantėje. Uluso centras. Yra oro uostas (skrydžiai į Jakutską, Udačną, Saskylachą). Veikia kultūros namai, etnografinis Šiaurės tautų muziejus.

Klimatas itin atšiaurus: vidutinė metinė oro temperatūra yra -11,6 °C, žemiausia užfiksuota – -62,9 °C.
Siligiras

**Siligiras** () – upė Rusijoje, Jakutijoje (Olenioko uluse); Olenioko dešinysis intakas. Susidaro susiliejus Orto Siligiro ir Usuk Siligiro upėms. Teka į šiaurės rytus Vidurio Sibiro plokščiakalniu. Įteka į Olenioką 1351 km nuo jo žiočių.

Didžiausi intakai: Onio Siligiras, Siligirkenas (kairieji).

Laikosi užšalusi nuo spalio iki gegužės ar birželio. Pakrantės negyvenamos.

## Šaltiniai
Birektė

**Birektė** (, ) – upė Rusijoje, Jakutijoje (Olenioko uluse); Olenioko kairysis intakas. Prasideda Vidurio Sibiro plokščiakalnio šiaurinėje pašlaitėje. Teka į pietus, nuo santakos su Omonosu pasuka į šiaurės rytus. Įteka į Olenioką 669 km nuo jo žiočių.

Didžiausi intakai: Omonosas (dešinysis), Tokuras (kairysis).

Laikosi užšalusi nuo spalio iki gegužės ar birželio. Pakrantės negyvenamos.

## Šaltiniai
Buolkalachas

**Buolkalachas** () – upė Rusijoje, Jakutijoje (Olenioko ir Buluno ulusuose); Olenioko kairysis intakas. Prasideda pelkėse Šiaurės Sibiro žemumos pietuose, teka į šiaurės rytus. Įteka į Olenioką 6,9 km nuo jo žiočių, į pietus nuo Ust Olenioko.

Didžiausias intakas: Chastachas (dešinysis).

Laikosi užšalusi nuo spalio iki birželio. Pakrantės negyvenamos.

## Šaltiniai
Mažoji Kuonamka

**Mažoji Kuonamka** (, ) – upė Rusijoje, Jakutijoje (Olenioko uluse); Anabaro dešinysis intakas. Teka rytiniu Anabaro plynaukštės pakraščiu, daugiausia šiaurės kryptimi. Įteka į Anabarą 380 km nuo jo žiočių; nuo šios santakos Didžioji Kuonamka vadinama Anabaru.

Didžiausi intakai: Usumunas, Delingdė (dešinysis).

Laikosi užšalusi nuo rugsėjo pabaigos iki gegužės pabaigos.

## Šaltiniai
Lilija amžinai

**Lilija amžinai** () – 2002 m. Švedijos ir Danijos kriminalinė drama. Režisierius Lukas Moodysson. Filmas sukurtas remiantis realia mergaitės iš Lietuvos Danguolės Rasalaitės istorija. Juo siekiama perteikti prekybos žmonėmis ir seksualinės vergovės aukų gyvenimą.

Pagrindinį vaidmenį filme atlieka rusų aktorė Oksana Akinšina. Didžioji dalis filmo buvo filmuojama Estijos Paldiskio miestelyje bei Švedijoje.

Filmas per pusmetį parodytas daugelyje Europos šalių, JAV ir Australijoje ir sulaukė didžiulio susidomėjimo. Filmo premjera įvyko Stokholme 2002 m. rugpjūčio 23 d. Per pusę metų filmas buvo parodytas visose Skandinavijos šalyse, kur jį ypatingai gerai sutiko tiek kritikai, tiek ir žiūrovai.

## Siužetas

Merginai 16 metų, tai gan sunkus gyvenimo periodas, ji nori kuo toliau išvažiuoti iš šalies, tad susiruošia keliauti į Ameriką. Bet motina, kuri susipažįsta su amerikiečiu, atsisako pasiimti dukrą su savimi.

Lilija pasilieka viena. Po motinos išvykimo, Lilijos teta apgyvendina merginą senuose, prišnerkštuose kambariuose, o pati pasilieka gyventi naujame Lilijos motinos bute. Pinigai pasibaigia, už skolas atjungia elektrą, geriausia draugė pasakoja aplinkiniams apie Liliją įvairiausias šlykštynes. Merginos perspektyva nekokia – anksčiau ar vėliau ji atsidurs gatvėje ir bus priversta prekiauti savo kūnu. Ir štai vieną kartą Lilija susitinka Andrejų. Jis atvažiavo iš Švedijos paatostogauti ir ketina kartu su savimi išsivežti Liliją.

Jai lemta būti dar kartą išduotai – mergaitė verčiama dirbti prostitute. Kai Lilijai pavyksta pabėgti nuo sutenerio, ji bijo kreiptis į policiją. Mergina pasirenka mirtį.

## Aktoriai

* Oksana Akinšina – *Lilija*
* Artiomas Bogučarskis – *Volodia*
* Liubova Agapova – *Lilijos motina*
* Lilija Šinkariova – *teta Ana*
* Elina Benenson – *Nataša*
* Pavelas Ponomariovas – *Andrejus*
* Tomasz Neuman – *Vitekas*
* Anastasija Bedredinova – *kaimynė*
* Tõnu Kark – *Sergejus*
* Nikolai Bentsler – *Natašos vaikinas*

## Įvertinimas ir apdovanojimai
2003 m. Švedijoje filmas tapo šalies kino apdovanojimų nominantu – iš galimų šešių nominacijų filmas gavo penkias. Švedija taip pat šiuo filmu pretendavo į geriausio užsienio filmo kategoriją 75-iuosiuose Oskarų apdovanojimuose. JAV kino akademijos svarstymai, ar filmas tinkamas kandidatuoti, kai pagrindinė filmo kalba nėra švedų, sukėlė nesutarimų. Galiausiai filmui buvo leista kandidatuoti, tačiau jis nominuotas nebuvo. „Lilija amžinai“ taip pat buvo nominuotas Europos kino apdovanojimų geriausio filmo ir geriausios aktorės kategorijose.

## Nuorodos
* Lietuvaitė Švedijoje tapo kultine asmenybe;
* Filmo Lilija amžinai aprašymas www.imdb.com (ang.).

## Šaltiniai
Bully

**„Bully“** arba **„Canis Canem Edit“** – 2006 m. atvirojo pasaulio veiksmo ir nuotykių  kompiuterinis žaidimas, sukurtas „Rockstar Vancouver“ žaidimų studijos bei į prekybą išleistas kompanijos „Rockstar Games“. Žaidimas pradžioje buvo išleistas specialiai tik „PlayStation 2“ žaidimų kompiuteriui. Po dvejų metų buvo pervardintas į „**Bully: Scholarship Edition**“ ir sėkmingai perleistas kompanijos „Rockstar New England“ „Xbox 360“, „Nintendo Wii“, „PlayStation 3“, o vėliau ir „Microsoft Windows“ platformoms.

„PlayStation 2“ versija veikia su patobulintu „Grand Theft Auto: San Andreas“ naudotu „RenderWare“ varikliuku, o kitų platformų versija veikia su nežymiai prastesniu „Gamebryo“ varikliuku.

## Apžvalga
„Bully“, tai atvirojo pasaulio ir veiksmo nuotykių mišinys, kuriame veiksmas plėtojasi mokyklos ir nedidelio miestelio aplinkose. Pagrindinis personažas neklaužada Džimis Hopkinsas (*Jimmy Hopkins*). Džimis yra vaikų siaubas. Kadangi Džimis jau buvo išmestas iš daugelio mokyklų ir yra didelis galvos skausmas mamai ir patėviui, jie nesiveža Džimio į jų „medaus mėnesį“. Nepaisant to, jie vaikiną palieka griežtos tvarkos Bulvorto mokymosi Akademijoje (*Bullworth Academy*). Čia jis supranta, kad norint išlikti kietuoliu, jam reikės stipriai pasistengti tiek fiziškai, tiek emociškai.

Žaidime yra daugybė įvairiausių ginklų, įvairių parduotuvių, transporto priemonių, taip pat galimybė samdyti pagalbą, t. y. mokinius, važinėti atrakcionais, rinkti paslėptus daiktus, mokytis naujų kovos judesių, turėti merginas, skriausti mokinius pasitelkiant begalę įvairiausių būdų, vykdyti trumpas(mini) misijas, lankyti klases, mokytis ir t. t.

## Žaidimo versijų skirtumai

„Xbox 360“, „Microsoft Windows“, „PlayStation 3“ ir „Nintendo Wii“ versijos nuo „PlayStation 2“ versijos skiriasi šiek tiek senesniu „Gamebryo“ varikliuku, klaidų ištaisymu ir aukštesne rezoliucija bei tekstūromis. Taip pat prisidėjo naujų misijų, pamokų.

„Microsoft Windows“  versija taip pat pasižymi originaliomis savybėmis, kaip, pvz., Šono Li (*Shawn Lee*) sukurtas garso takelis. 2009 m. balandžio 28 d. išleistas taisymų papildymas, kuris sutvarkė problemas su 64 bitų kompiuterių sistemomis, kurios turėjo daugiau nei 2GB RAM.

## Išnašos
Buras (upė)

**Buras** (, ) – upė Rusijoje, Jakutijoje (Olenioko ir Buluno ulusuose); Olenioko kairysis intakas. Teka į rytus Šiaurės Sibiro žemuma. Įteka į Olenioką 217 km nuo jo žiočių, prie Sklado kaimo.

Didžiausi intakai: Aryjy Ongorbutas, Kyra Chos Tiorjutechas (kairieji), Kiuntiukelechas (dešinysis).

Laikosi užšalusi nuo spalio iki birželio. Pakrantės negyvenamos.

## Šaltiniai
Uranas-235

**Uranas-235** – urano izotopas, kuris sudaro apie 0,72 % gamtinio urano. Priešingai negu uranas-238, jis yra skylantis, t. y. gali palaikyti branduolinio skilimo grandininę reakciją. Tai vienintelis skylantis izotopas, kuris gamtoje randamas nemažais kiekiais.

Uranas-235 buvo atrastas Arthur Jeffrey Dempster 1935 m.

## Skilimas
Urano-235 pusėjimo trukmė yra 703,8 milijonai metų.

Vieno U-235 atomo skilimas sukuria 202,5 MeV = 3,244 &times; 10−11 J, kurie išsiverčia į 19,54 TJ/mol arba 83,14 TJ/kg. Kai  nuklidas yra bombarduojamas neutronais, viena iš daugelio dalijimosi reakcijų gali eiti tokiu keliu (paveikslas kairėje):

10n +  &rarr;  +  + 3 10n

## Šaltiniai
Uranas-238

**Uranas-238** (238U arba U-238) – dažniausiai gamtoje randamas urano izotopas. Jis neskyla, bet yra „vaisinga“ medžiaga – gali pagauti lėtąjį neutroną ir po to po dviejų beta skilimų tapti skylančiu plutonu-239. 238U yra skylantis dėl greitųjų neutronų, bet negali palaikyti branduolinės grandininės reakcijos, nes neelastinis išsibarstymas sumažina neutrono energiją iki tiek, kad greitasis skilimas nėra tikėtinas.

Apie 99,284 % gamtinio urano sudaro uranas-238, kurio pusėjimo trukmė yra 1,41 sekundės (4,468 metų arba 4,468 milijardai metų).

## Šaltiniai
Ejikas

**Ejikas** (, ) – gyvenvietė Rusijoje, šiaurės vakarų Jakutijoje, Olenioko uluse, 550 km į pietryčius nuo Olenioko, Ejiko ežero šiaurinėje pakrantėje. Vienintelė gyvenvietė Šologono naslege. 300 km žiemos keliu jungiasi su Udačnu.

## Istorija

Ejikas įkurtas 1934 m.

## Šaltiniai
Oliokminsko ulusas

**Oliokminsko ulusas** (, ) – ulusas pietinėje Jakutijoje. Administracinis centras – Oliokminskas.

## Geografija

Ulusas ribojasi su Irkutsko sritimi ir Užbaikalės kraštu. Būdingas kalnuotas reljefas: didžiąją dalį užima Oliokmos-Čaros plokščiakalnis ir Čugino plokščiakalnis, šiaurėje – Lenos plynaukštė, pietuose – Udokano kalnagūbris. Teka Lenos upė ir jos intakų gausa: Oliokma, Čara, Tokas, Namana, Marcha, Buotama, Tuolba, Biriukas, Amga ir kt.

Vidutinė sausio mėnesio temperatūra yra -30–35 °C, liepos mėnesio +12–18 °C. Vidutinis metinis kritulių kiekis – 200–300 mm.

## Gyventojai

Tautinė sudėtis (2007 m.):
* rusai – 48,2 %
* jakutai – 41,65 %
* evenkai – 3,86 %
* totoriai – 2,25 %
* ukrainiečiai – 1,15 %
* evenai – 0,54 %
* kiti – 2,35 %

## Gyvenvietės

Pagrindinės uluso gyvenvietės:
* Oliokminskas
* Zarečnas
* Santyjachtachas
* Čiapajevas
* Tokas
* Nerjuktiajinskas I
* Abaga
* Kylachas
* Junkiuras
* Solianka

## Nuorodos
* Uluso žemėlapis
Oliokmos–Čaros plokščiakalnis

**Oliokmos–Čaros plokščiakalnis** () arba ***Oliokomos–Čaros kalnynas*** – kalnų sritis Rusijoje, rytų Užbaikalėje, Jakutijos teritorijoje, Čaros ir Oliokmos tarpupyje. Tęsiasi iš šiaurės į pietus 90 km, plotis – 10-50 km. Aukštis siekia 1402 m (pietuose). Vidutinis aukštis 800–1200 m. sudarytas iš klinties, metamorfinių skalūnų, turinčių granitines intruzijas. Būdingas vidutinkalnių reljefas.

Šlaituose veši maumedžių miškai, viršūnėse driekiasi žemųjų pušų sąžalynai ir kalnų tundra.

## Šaltiniai
Udokanas

**Udokanas** () – kalnagūbris Rusijoje, vidurio Užbaikalėje, Stano kalnyno sistemoje. Driekiasi Užbaikalės krašto ir Jakutijos teritorijose, Oliokmos intakų Čaros ir Chanio tarpupyje. Ilgis 250 km, plotis 40–90 km. Didžiausias aukštis siekia 2515 m. Būdingas aukštikalnių reljefas. Udokanas patenka į Udokano rūdingąją sritį, kurioje gausu vario rūdos telkinių.

Įsteigtas Udokano geologinis parkas.

## Šaltiniai
Tokas

**Tokas** () – upė Rusijoje, Jakutijoje (Oliokminsko ulusas); Čaros dešinysis intakas (Oliokmos baseinas). Prasideda Udokano kalnagūbryje, teka į šiaurę, kirsdamas Oliokmos–Čaros plokščiakalnį. Įteka į Čarą 73 km nuo jos žiočių, ties Us Toko vietove.

Didžiausi intakai: Čoruoda, Tiania (dešinieji).

Upė būna užšalusi nuo spalio iki gegužės. Laivuojama 131 km ruože nuo Tianios gyvenvietės iki žiočių.

## Šaltiniai
Namana

**Namana** () – upė Rusijoje, Jakutijoje; Lenos kairysis intakas. Prasideda Aukštutinio Viliujaus uluse. Teka į pietus, kirsdama Lenos plynaukštę. Žemupio vaga smarkiai meandruoja. Įteka į Leną 2044 km nuo jos žiočių, ties Balaganacho gyvenviete.

Didžiausi intakai: Sarsanas, Julegiras (dešinieji), Kejiktė (kairysis).

Upė būna užšalusi nuo spalio iki gegužės. Namanos baseine gausu ežerų (~1000).

## Šaltiniai
Marcha (Lena)

**Marcha** () – upė Rusijoje, Jakutijoje; Lenos kairysis intakas. Prasideda Aukštutinio Viliujaus uluse. Teka į pietus, kirsdama Lenos plynaukštę. Aukštupyje prateka 6 nedidelius ežerus. Žemupio vaga smarkiai meandruoja. Įteka į Leną 1928 km nuo jos žiočių, ties Marchos gyvenviete.

Didžiausias intakas: Namyldilachas (dešinysis).

Upė būna užšalusi nuo spalio iki gegužės, nuo gegužės iki birželio tęsiasi potvynis. Marchos baseine gausu ežerų (~800).

## Šaltiniai
Biriukas

**Biriukas** (, ) – upė Rusijoje, Jakutijoje (Oliokminsko ulusas); Lenos kairysis intakas. Prasideda Lenos plynaukštėje, teka daugiausia pietų kryptimi. Įteka į Leną 2160 km nuo jos žiočių, ties Biriuko gyvenviete (į rytus nuo Neriuktiajinsko I).

Didžiausias intakas: Meličianas (dešinysis).

Upė būna užšalusi nuo spalio iki gegužės, patvinsta gegužę (debitas siekia 162 m³/s). Prie Biriuko yra Kiliero, Olomo gyvenvietės.

## Šaltiniai
Tuolba

**Tuolba** () – upė Rusijoje, Jakutijoje (Oliokminsko ulusas); Lenos dešinysis intakas. Prasideda šiaurės vakariniame Aldano kalnyno pakraštyje, teka į šiaurės rytus. Žiotyse skaidosi į protakas. Įteka į Leną 1875 km nuo jos žiočių, į vakarus nuo Sanyjachtacho.

Didžiausi intakai: Syalysardachas (dešinysis), Sytyganas (kairysis).

Upė būna užšalusi nuo spalio iki gegužės, patvinsta gegužę (debitas siekia 398 m³/s). Prie Tuolbos yra Aleksejevkos gyvenvietė.

## Šaltiniai
Buotama

**Buotama** () – upė Rusijoje, Jakutijoje; Lenos dešinysis intakas. Prasideda šiauriniame Aldano kalnyno pakraštyje, teka į šiaurės rytus Lenos plynaukšte, lygiagrečiai su Lenos upe. Įteka į Leną 1609 km nuo jos žiočių, priešais Bestiachą.

Upė būna užšalusi nuo spalio ar lapkričio iki balandžio ar gegužės Buotamos baseine yra >200 ežerų.

## Šaltiniai
Eva Rivas

**Eva Rivas** (, ; tikrasis vardas – *Valerija Aleksandrovna Rešetnikova-Caturian*, *Валерия Александровна Решетникова-Цатурян*; g. 1987 m. liepos 13 d.) – Rusijos ir Armėnijos dainininkė.

## 2010 m. Eurovizijos dainų konkursas
2010 m. vasario 14 d. Rivas laimėjo Armėnijos nacionalinį finalą ir gavo teisę atstovauti Armėnijai 2010 m. Eurovizijos dainų konkurse su daina „Apricot Stone“. Finale ji užėmė septintą vietą su su 141 tašku.

2012 m. dar kartą išrinkta atstovauti Armėnijai 2012 m. Eurovizijoje, tačiau galiausiai Armėnija nedalyvavo tais metais.

## Nuorodos

* Oficiali svetainė

|-
Dorians

**Dorians** – roko grupė iš Jerevano, Armėnijos, suburta 2008 metų birželį grupės prodiuserio Vahagn Gevorgyan.

Dorians atstovavo Armėnijai 2013 m. Eurovizijoje, Malmėje.

## Grupės nariai
* Goras Surdžanas – pagrindinis vokalas
* Gagikas Hodavirdis – gitara
* Armanis Pahlevanianas – klavišiniai
* Edgaras Sakanas – bosinė gitara
* Armanis Džalalianas – būgnai

## Istorija

2009 metų balandžio mėnesį Dorians laimėjo "Geriausio debiuto" apdovanojimą metiniuose *Tashir* muzikos apdovanojimuose Maskvoje. Birželio mėnesį Jerevane vyko grupės jubiliejinis koncertas.

2011 m. gruodžio 13 d. grupė laimėjo *VAN Music Awards 2011* "Rock Number One" ir "Man Number One" apdovanojimus.

2013 m. Dorians atstovavo Armėnijai 2013 m. Eurovizijoje su daina "Lonely Planet". Dainą atliko antrajame pusfinalyje. Patekę į finalą, grupė užėmė 18 vietą su 41 tašku.

## Nuorodos

* Daina ''Lonely Planet''

|-
Mika Newton

**Mika Niuton** (, *Мiка Ньютон*; tikrasis vardas – Oksana Stefanovna Gricaja, ; g. 1986 m. kovo 5 d.) – Ukrainos dainininkė iš Burštino. Gimė ir užaugo Ukrainoje, dainininkė šiuo metu gyvena Los Andžele, Kalifornijoje.

## Diskografija

### Albumai
* 2005 – Аномалия
* 2006 – Тёплая река
* 2008 – Эксклюзив

## Nuorodos

* Oficiali svetainė 

|-
Saroma (ežeras)

**Saroma** (), taip pat **Saromos lagūna** – sūroko vandens telkinys Japonijoje, Hokaido salos šiaurėje, šalia Saromos ir Jubecu miestelių bei Kitamio miesto. Ežeras įeina į Abaširio Kuasi nacionalinio parko teritoriją. Tai 3-as pagal plotą ežeras šalyje ir didžiausias Hokaide. Ežeras būna užšalęs nuo gruodžio iki kovo mėn. Telkinį nuo Ochotsko jūros skiria 20 km ilgio nerija, kurios plotis siekia 150–500 m. Tačiau nerija telkinio visiškai neizoliuoja, sūrus jūros vanduo patenka pro siaurą sąsiaurį.

Pavadinimas kilo iš ainų kalbos žodžio *saruomahetsu*, reiškiančio vietą, gausiai apaugusią *Miscanthus* nendrėmis ir vikšriais.

## Šaltiniai
2014-2015 m. Formulės E sezonas

{| align="right"
|-
|

**2014-2015 m. Formulės E sezonas** – debiutinis Formulės E čempionato sezonas. Jis prasidėjo 2014 m. rugsėjo 13 d. lenktynėmis Pekine ir baigėsi 2015 m. birželio 28 d. Londone.

Pirmojo sezono čempionu tapo brazilas Nelson Piquet Jr.

## Automobilis

Debiutiniame sezone visos komandos naudojo Spark Racing Technologies kompanijos elektra varomą automobilį Spark-Renault SRT 01E. Šį automobilį 10 mėnesių kartu kūrė minėta Spark Racing Technologies, McLaren Electronic Systems, Williams, Dallara ir Renault kompanijos.

Visos komandos privalėjo naudoti McLaren variklius ir Michelin padangas.

## Komandos ir lenktynininkai

## Tvarkaraštis
Sezono tvarkaraštis buvo patvirtintas 2013 m. rugsėjo 27 d.

## Čempionato įskaitos
Taškai paskirstomi tokiu būdu.

### Lenktynininkų įskaita

†&nbsp;– lenktynininkas nefinišavo, tačiau baigęs daugiau nei 75 % distancijos buvo klasifikuotas.

### Komandų įskaita

## Šaltiniai
Suntaro ulusas

**Suntaro ulusas** (, ) – ulusas pietvakarinėje Jakutijoje. Administracinis centras – Suntaras.

## Geografija

Ulusas įsikūręs Vilujaus vidurupio baseine. Šiaurėje plyti Viliujaus plynaukštė, pietuose – Lenos plynaukštė. Svarbiausia upė yra Viliujus (su intakais Ygyata, Očuguj Botuobuja, Botomoju, Kempendiajumi, Ilin Deliu ir kt.). Yra nemažas Kiukėjaus ežeras.

Vidutinė sausio mėnesio temperatūra yra -33–35 °C, liepos mėnesio +17–19 °C. Vidutinis metinis kritulių kiekis – 250–300 mm.

Uluso teritorija eina Viliujaus magistralė.

## Gyventojai

Tautinė sudėtis (2002 m.):
* jakutai – 92,5 %
* rusai – 5,0 %
* evenkai – 0,2 %
* evenai – 0,2 %
* kiti – 2,1 %

## Gyvenvietės

Pagrindinės uluso gyvenvietės:
* Suntaras
* Elgjajus
* Tojbochojus
* Sardanga
* Krestiachas
* Kempendiajus
* Šeja

## Nuorodos
* Uluso žemėlapis
Kitamis

**Kitamis** () – miestas Japonijoje, Hokaido saloje, centrinėje Ochotsko subprefektūros dalyje. Šalia miesto stūkso Kitamio kalnai. 2012 m. duomenimis, mieste gyveno 124 tūkst. gyventojų. Tai didžiausias miestas ir komercinis centras subprefektūroje, nors subprefekūros administracinis centras yra Abaširis. Veikia Kitamio technologijos institutas. Netoliese esančiame Odzoros miestelyje įsikūręs Memanbecu oro uostas, kuris aptarnauja ir Kitamį.

Seniau miestas eksportavo net 70 % mėtos (šiame regione žinoma kaip *hakka*) pasaulio produkcijos.

## Istorija
1942 m. birželio 10 d. Kitamiui suteiktas miesto statusas. 1956 m. rugsėjį prie Kitamio buvo prijungtas Ainonajaus kaimas. 2006 m. kovo 5 d. prie miesto buvo prijungti Tano, Rubešibės ir Tokoro (visi buvo Tokoro apskrityje) miesteliai.

## Miesto simboliai
Oficiali miesto gėlė yra skaistažiedė, medis – dygusis kukmedis (*Taxus cuspidata*).

## Miestų partnerystė
* Elizabetas, Naujasis Džersis, Jungtinės Valstijos (nuo 1969 m. birželio 12 d.)
* Poronaiskas, Sachalino sritis, Rusija (nuo 1972 m. rugpjūčio 13 d.)
* Džindžu, Pietų Korėja
* Barhedas, Alberta, Kanada (Barhedas palaikė ryšius su Tokoro miesteliu iki kol jis buvo prijungtas prie Kitamio. Dabartinis oficialus partnerystės statusas nežinomas.)

## Išnašos
Abaširis

**Abaširis** () – miestas Japonijoje, Hokaido saloje, rytinėje Ochotsko subprefektūros dalyje, apie 50 km į rytus nuo Kitamio. Subprefektūros administracinis centras. 2011 m. duomenimis, mieste gyveno 38 tūkst. gyventojų. Tai svarbus regiono uostas.

Miestą supa kalvos, teka Abaširio upė, telkšo trys ežerai (Abaširis, Notoris ir Tofucu). Mieste yra žymus Abaširio kalėjimas, kuriame Meidži eros metu kalinti politiniai kaliniai. Žiemą turistai traukia stebėti miesto pakrantėje dreifuojančių ledų. Netoliese esančiame Odzoros miestelyje įsikūręs Memanbecu oro uostas.

## Istorija
Kaimas įkurtas 1872 m. ir pavadintas pagal Abaširio apskritį Kitamio žemėje. 1902 m. Abaširis buvo sujungtas su Kitamio, Isanio ir Nikuribakės kaimais, tokiu būdu suformuojant Abaširio miestelį. 1947 m. vasario 11 d. suteiktas miesto statusas.

## Miesto simboliai
Oficiali miesto gėlė yra daūrinis rododendras (*Rhododendron dauricum*), medis – puošmedis.

## Miestų partnerystė
*  Port Albernis, Britų Kolumbija, Kanada


Vaizdas:Abashiri prison.jpg|Abaširio kalėjimas
Vaizdas:Ryuhyo abashiri oki.JPG|Dreifuojantys ledai
Vaizdas:AuroraII01.JPG|Ledlaužis „Aurora II“
Botomoju

**Botomoju** () – upė Rusijoje, Jakutijoje (Suntaro ulusas); Viliujaus dešinysis intakas. Prasideda Lenos plynaukštėje. Teka į šiaurės vakarus, įteka į Viliujų į pietvakarius nuo Niurbos.

Didžiausi intakai: Atyjachas, Bes Jurjachas (dešinieji), Tetė (kairysis).

Upė būna užšalusi nuo spalio iki gegužės.
Kempendiajus

**Kempendiajus** (, ) – upė Rusijoje, Jakutijoje (Suntaro ulusas); Viliujaus dešinysis intakas. Prasideda Lenos plynaukštėje, ja teka į vakarus. Įteka į Viliujų 737 km nuo jo žiočių, šalia Suntaro.

Didžiausias intakas: Ulachan Charijalachas (dešinysis).

Upė būna užšalusi nuo spalio antros pusės iki gegužės antros pusės. Kempendiajaus baseine yra akmens druskos telkinių ir mineralinių versmių. Prie upės yra gyvenvietė Kempendiajus.

## Šaltiniai
Suntaras

**Suntaras** (, ) – gyvenvietė Rusijoje, pietvakarių Jakutijoje, Viliujaus pakrantėje, netoli santakos su Kempendiajumi, 730 km nuo Jakutsko. Uluso centras. Praeina Viliujaus plentas. Maisto pramonė, deimantų gavybos rajono centras. Veikia kelios mokyklos, licėjus, ligoninė.

## Istorija

Suntaro įkūrimo data laikoma 1764 m., kai pastatyta cerkvė, nors jakutai čia apsigyveno dar XVII a. Dabartinė gyvenvietė pradėjo vystytis 1898 m.

## Šaltiniai
Elgjajus

**Elgjajus** (, ) – gyvenvietė Rusijoje, pietvakarių Jakutijoje, Suntaro uluse, Viliujaus pakrantėje, 48 km į šiaurę nuo Suntaro. Praeina Viliujaus plentas, yra prieplauka. Veikia mokykla, ligoninė, paštas, muziejus.

## Istorija

Elgjajaus įkūrimo data laikoma 1771 m.
Tojbochojus

**Tojbochojus** () – gyvenvietė Rusijoje, pietvakarių Jakutijoje, Suntaro uluse, 50 km į vakarus nuo Suntaro. Praeina Viliujaus plentas. Aplink telkšo keletas ežerų (Ebė, Berė, Ojbonas). Verčiamasi daugiausia gyvulininkyste.
Klaipėdos Švč. Dievo Motinos Dangun ėmimo ir šv. arkangelo Mykolo sentikių cerkvė

**Klaipėdos Dangun ėmimo ir Mykolo sentikių cerkvė** – naujai pastatyta sentikių cerkvė Klaipėdoje, Statybininkų pr. – Minijos g. kampe.

Statyboms paaukotos tikinčiųjų bendruomenės, vienijančios iš viso apie 10 tūkst. sentikių, bei verslininkų lėšos. Projekto sąmatinė vertė – apie 5 mln. litų. Cerkvėje vienu metu gal tilpti apie šimtas žmonių.

Klaipėdos sentikių religinės bendruomenės senoji cerkvė, taip pat įsikūrusi Statybininkų prospekte, nr. 84, yra perdaryta iš gyvenamojo namo, patalpos mažos, o žmonių į mišias susirenka daug. Per šventes čia atvyksta net apie tūkstantį tikinčiųjų. Dėl vietos stokos jiems tenka buriuotis prieangyje ir kieme. Todėl buvo apsispręsta statyti naują cerkvę.

Cerkvė su pagalbinėmis patalpomis užima apie 600 kvadratinių metrų plotą. Taip pat yra bendruomenės namai su poilsio kambariais, biblioteka, mokymo klasėmis, dvasininko gyvenamosiomis patalpomis. Komplekse numatyta įrengti dvi šarvojimo sales.

## Istorija

Cerkvė pradėta statyti 2010 m. pabaigoje. 2013 m. vasarą iškelti du maždaug po toną sveriantys auksu tviskantys kupolai, kartu su kryžiais, sveriančiais po 200 kg.

Naujoji cerkvė atidaryta 2013 m. pabaigoje, pašventinta 2016 m. lapkričio 21 d. – Arkangelo Mykolo dieną.

## Architektūra

Bizantiško stiliaus cerkvę suprojektavo architektas Vytenis Mazurkevičius. Patalpų interjerą padėjo kurti ilgametis Jūros šventės vyriausiasis dailininkas Anatolijus Klemencovas.

Maldos namų architektūra yra griežtai tradicinė. Ji 27 metrų ilgio ir 13 metrų pločio. Pagrindinį bokštą vainikuoja paauksuotas kupolas ir neogotikinis špilis. Aukštis su kryžiumi siekia 46 metrus. Pačios cerkvės kraigas iškyla iki 18 metrų. Kryžiai orientuoti tradiciškai į rytų pusę. Kupolus ir kryžius gamino rusų meistrai iš Volgodonsko miesto (pietų Rusija). Jie pagaminti iš auksą imituojančios medžiagos. Varpai lieti Lenkijoje. Interjero puošyboje dominuoja ikonostasas (medinė, ikonomis dekoruota cerkvės pertvara, skirianti altorių nuo likusios cerkvės erdvės), apie 100 ikonų. Jis sukurtas visos sentikių bendruomenės pastangomis. Daugelis žmonių cerkvei dovanojo namuose protėvių išsaugotas senas ikonas, aukojo pinigus, už kuriuos buvo perkamos kitos.

## Šaltiniai

## Nuorodos

* Sąrašas:Lietuvos stačiatikių bažnyčios
* Klaipėdos sentikių religinė bendruomenė
Kavolių senkapiai

**Kavolių senkapiai**, dar žinomas *Kapų Ščiūro*, *Rinkuškės*, *Kapelių* vardais – senkapis Dusetų sen., Zarasų raj., Lietuvoje. Įeina į Sartų regioninio parko teritoriją. 

Senkapis įrengtas pakilesnėje žemės vietoje, jo šiaurinė dalis nuslinkusi ir tebeslenkanti į vandenį. Anksčiau, esant aukštesniam vandens lygiui senkapis buvo intensyviai plaunamas, tuomet ir aptikta žmonių kaulų ir įvairių radinių: aprangos papuošalų, geležinių kardų, durklų ir keramikos dirbinių. 1939 metais senkapyje rasti verpstukai ir kaulinės adatos saugomos Vytauto Didžiojo karo muziejuje. 1978 metais senkapį tyrinėjo Lietuvos istorijos instituto darbuotojai. Senkapis užima 1,2 ha plotą. Manoma, kad jis priskirtinas XVI–XVII a.

1956 matais iš Kavolių kaimo į Dusetų muziejų pristatytas akmeninis darbo kirvis. Kirvelis yra su skyle kotui, 11 cm ilgio, 6 cm pločio ašmenimis. Akmeniniai kirviai buvo universalūs įrankiai, daugiausiai skirti darbui, tačiau galėjo būti dedami į kapus.

## Nuotraukos

Vaizdas:Kavoliu senkapiu informacinis stendas.JPG | Kavolių senkapio informacinis stendas iš arčiau
Vaizdas:Kavoliu senkapiu informacinis stendas 2.JPG | Kavolių senkapių informacinis stendas
Vaizdas:Nukreipiamoji rodykle i Kavoliu pilkapius prie Sartu ezero.JPG |Nukreipiamoji rodyklė į Kavolių senkapius prie Sartų ežero
Viliujaus plentas

**Viliujaus plentas** arba **Federalinis automobilių kelias „Viliujus“ A-331** – projektuojamas Rusijos federalinis kelias Jakutijoje ir Irkutsko srityje, kurio paskirtis yra sujungti Jakutsko ir Tuluno miestus. Visos trasos ilgis ~3000 km. Dabar realiai funkcionuoja ruožai Tulunas–Ust Kutas (iki 2007 m., R-419) ir Mirnas–Jakutskas. Likusi dalis tinkama naudoti tik kaip žiemos kelias.

XIX–XX a. pr. Viliujaus dešiniuoju krantu driekėsi pašto traktas tarp Jakutsko ir Viliujsko. Jis buvo sunkiai įžengiamas, daugiausia naudotas žiemą keliaujant šunų ar elnių kinkiniais. Po revoliucijos, šiame ruože vietomis susidarė keliai. 2005 m. ruožu Jakutskas–Mirnas buvo galima važiuoti ištisus metus, tačiau vėliau dalis ruožų vėl tapo nepravažiuojama.

Kelias Tulunas–Bratskas asfaltuotas, dviejų juostų. Ruože Bratskas–Ust Kutas yra žvyrkelio atkarpų. Ruožas Ust Kutas-Verchnemakarovas yra retai gyvenamomis vietomis besidriekiantis žvyrkelis. Nuo Verchnemakarovo iki Mirno yra žiemos kelias (infrastruktūros praktiškai nėra, gyvenama labai retai). Originalus ruožas Mirnas–Jakutskas vietomis potvynio metu ar po liūčių nepravažiuojamas. Prie jo daug svarbių Jakutijos gyvenviečių: Almaznas, Suntaras, Niurba, Viliujskas, Berdigestiachas.

## Nuorodos
* 
* Avarinės būklės tiltas ties Suntaru
* Sunkiai pravažiuojami ruožai
Nordschleife

**Nordschleife** yra lenktynių trasa Niurburge, Vokietijoje. Šiuo metu yra tituluojama sudėtingiausia ir pavojingiausia lenktynių trasa pasaulyje. Dar ji yra vadinama "Žaliasis pragaras" (*Green hell*), kaip ją pakrikštijo žymus lenktynininkas Jackie Stewart. 

Ši trasa yra seniausia išlikusi dalis iš pirminės garsios *Nurburgring* trasos, kurią sudarė *Nordschleife* (šiaurinė kilpa), *Sudschleife* (pietinė kilpa) ir apšilimui skirta *Betonschleife* (betoninė kilpa). Tik žymiai vėliau betoninė kilpa buvo rekonstruota į dabartinę *Grand-Prix-Rennstrecke* trasą, kurioje vyksta vienas iš Formulės 1 lenktynių etapų.

## Istorija

Praėjusio amžiaus 20-taisiais metais lenktynės Vokietijos Eifelio regione vyko bendro naudojimo keliais. Kadangi tai buvo ir nepatogu ir nesaugu, nuspręsta statyti atskirą trasą. Statybos prasidėjo 1925 metais ir buvo baigtos 1927 metų pavasarį. Trasoje įvyko daug auto ir moto lenktynių, o laisvu nuo lenktynių metu trasa buvo naudojama kaip mokamas kelias, kuriuo galėjo važiuoti visi norintys.

Per antrąjį pasaulinį karą trasa buvo visiškai suniokota ir tokia liko keleri metai po karo pabaigos. Trasą atstatyti padėjo prancūzai, kurie finansavo trasos remontą. Ir jau nuo 40-tųjų pabaigos trasoje vėl vyko lenktynės. Palaipsniui tobulėjant technikai, o todėl didėjant greičiams, senoji trasa ėmė nebeatitikti laikmečio saugumo reikalavimų. Audringų diskusijų dėl trasos ateities pabaiga tapo 1976 metais įvykusi skaudi avarija, kuomet Formulės 1 lenktynių metu garsus lenktynininkas Niki Lauda vos nesudegė užsiliepsnojusiame automobilyje. Po šios nelaimės formulės lenktynės trasoje buvo nutrauktos ir perkeltos į kur kas saugesnę  Hockenheim trasą. 

Niurburgringą nuspręsta renovuoti. Senosios Betonschleife vietoje pastatė visiškai naują trasą, kuri tokia išliko iki šių dienų, joje vyksta Formulės 1 lenktynės. Nordschleife liko atskirta nuo naujos trasos, o Sudschleife dalinai išardyta ir daugiau lenktynėms nenaudota. 1982-1983 metais senoji  Nordschleife modernizuota, siekiant padidinti trasos saugumą. Panaikinti didžiausi nelygumai, keliuose pavojingiausiuose posūkiuose įrengtos smėlio gaudyklės, atitvarai patraukti toliau. Iškirsti medžiai ir krūmai, buvę prie pat trasos, jų vietoje taip pat įrengti atitvarai.

Šiuo metu senoje Nordschleife trasoje tebevyksta keletas autosporto renginių, žymiausi jų – Niurburgringo 24 valandų, 1000 kilometrų ir VLN lenktynės. Taip pat trasa laisvu nuo lenktynių metu tebenaudojama, kaip mokamas kelias, kuriuo gali prasilėkti bet kuris vairuotojas. Tai sutraukia tūkstančius autosporto entuziastų iš viso pasaulio, kurie turi unikalią galimybę už nedidelį mokėstį pravažiuoti legendinę vaizdinga trasą.
Gradacas

**Gradacas** (, ) – turistinis miestelis Kroatijoje, Dalmatijos pietuose, Makarska Rivjeros piečiausioje dalyje, tarp Makarskos ir Pločės.
Stokholmo lenas

**Stokholmo lenas** () – lenas prie Baltijos jūros kranto. Ribojasi su Upsalos ir Siodermanlando lenais. Taip pat ribojasi su Melareno ežeru ir Baltijos jūra. Stokholmo lene yra įsikūrusi Švedijos sostinė Stokholmas. Daugiau nei penktadalis šalies gyventojų gyvena šiame regione. Daugiau kaip du milijonus gyventojų turintis lenas yra tankiausiai apgyvendintas Švedijoje.

## Istorija
Stokholmo lenas įkurtas 1714 m. Stokholmo miestas turėjo savo administracinį centrą ir neįėjo į leno sudėtį. 1968 m. sausio 1 d. Stokholmo miestas buvo prijungtas prie Stokholmo leno.

## Miestai
Gyventojų skaičius 2010 m. duomenimis.

## Šaltiniai

## Nuorodos
* Savivaldybės svetainė
Rona Nishliu

**Rona Nišliu** (; g. 1986 m. rugpjūčio 25 d., Kosovo Mitrovica, Jugoslavija – dabar Kosovas) – albanų tautybės Kosovo dainininkė ir radijo laidų vedėja. Ji atstovavo Albanijai 2012 m. Eurovizijoje, Baku, Azerbaidžane, kur ji užėmė penktą vietą ir pasiekė iki šiol geriausią Albanijos rezultatą. 2012 m. sausio 12 d. ji tapo Albanijos piliete.

## Diskografija

### Singlai
* „Flakaresha“ (su Vesa Luma ir Teuta Kurti)
* „Të Lashë“
* „Shenja“
* „Eja“
* „Veriu“
* „A ka arsy“ (su Bim Bimma)
* „Shko pastro pas saj“
* „Zonja Vdekje“
* „Suus“
* „Se Vetem Zemra Flet Sakte“

## Nuorodos

* Facebook tinklalapis

|-
Sabina Babajeva

**Sabina Babajeva** (; g. 1979 m. gruodžio 2 d., Baku) – Azerbaidžano dainininkė. Ji atstovavo Azerbaidžanui 2012 m. Eurovizijoje, kuri vyko Baku, Azerbaidžane, su daina „When the Music Dies“, užėmė ketvirtą vietą.

## Nuorodos

* sabina.eurovisiontalents.com/

|-
Siodermanlandas

**Siodermanlandas** () – lenas pietryčių Švedijoje. Ribojasi su Esterjotlando, Erebro, Vestmanlando, Upsalos, Stokholmo lenais, bei rytuose su Baltijos jūra.

## Istorija
XVII amžiuje Siodermanlando lenas buvo suskirstytas į 3 apskritis: Nišiopingo, Gripsholmo ir Eskilstiunos, kurios 1683 m. buvo prijungtos prie dabartinio Siodermanlando.

## Miestai

## Šaltiniai

## Nuorodos
* Savivaldybės svetainė
Kušaras

**Kušaras** () – kalderinis ežeras Japonijoje, rytinėje Hokaido salos dalyje. Įeina į Akano nacionalinio parko teritoriją. Kaip ir daugumos geografinių objektų Hokaide pavadinimai, ežero pavadinimas kilo iš ainų kalbos. Tai didžiausias pagal plotą kalderinis ežeras Japonijoje ir apskritai 6-as didžiausias ežeras šalyje. Tai taip pat didžiausias žiemą visiškai užšąlantis ežeras Japonijoje.

Ežero centre esanti Nakadžimos sala yra stratovulkanas. Vulkaninės dujos ežero vandenį pavertė rūgščiu, tad jame veisiasi vos keletas žuvų, paprastai tokiose vietose, kur įtekantys upeliai praskiedžia vandenį. Ežere dirbtiniu būdu buvo priveista vaivorykštinių upėtakių, kurie taip pat yra atsparūs gana rūgštingam vandeniui. 1951 m. ežero apylinkėse aptikta retos formos giedančių cikadų (*Oncotympana maculaticollis*), kurios paskelbtos saugomomis. Ežere taip pat apsistoja migruojančios gulbės giesmininkės.

Palei ežero krantą yra keletas karštųjų versmių ir paplūdimys su natūraliai šildomu smėliu bei karštu požeminiu vandeniu. Į ežerą išsikišusiame Vakoto pusiasalyje yra nemažai aktyvių angų, iš kurių veržiasi sieros dujos.

Ežeras taip pat garsėja ežerų pabaisa, kurią po keleto praneštų pastebėjimų 1973 m. spauda praminė *Kusshii* vardu.


Lake kussharo sunayu with swan.jpg|Gulbės giesmininkės Kušaro ežere
Kussharoko Teshikaga Hokkaido Japan04n.jpg|Ežero pakrantė
Lake Kussharo01.JPG|Kušaro ežeras nuo Cubecu kalnų perėjos
Lake Kussharo02.JPG|Kušaro ežeras nuo Mokoto kalno 


## Šaltiniai